**5ο ΓΥΜΝΑΣΙΟ ΜΥΤΙΛΗΝΗΣ**

Το 5ο ΓΥΜΝΑΣΙΟ ΜΥΤΙΛΗΝΗΣ στα πλαίσια των εξωδιδακτικών προγραμμάτων (πολιτιστικά-περιβαλλοντικά) έχει προγραμματίσει μετακίνηση η οποία έχει τα παρακάτω στοιχεία:

**ΠΡΟΓΡΑΜΜΑ**

 **5/04/2019** Αναχώρηση από τη Μυτιλήνη με το **βραδινό πλοίο με καμπίνες,** για Πειραιά.

 **6/04/2019.** Άμεση αναχώρηση με πούλμαν για Μυκήνες-Ναύπλιο. Τακτοποίηση σε ξενοδοχείο του Ναυπλίου. Περιήγηση στα αξιοθέατα της πόλης-επίσκεψη στο Παλαμήδι. Διανυκτέρευση στο Ναύπλιο σε κεντρικό ξενοδοχείο 3\* ή 4\*.

**7/04/2019**.Αναχώρηση για το αρχαίο θέατρο της Επιδαύρου. Επόμενος σταθμός τα Καλάβρυτα-Μονή Αγ.Λαύρας- οδοντωτός. Επόμενος προορισμός η Πάτρα. Διανυκτέρευση στην Πάτρα σε κεντρικό ξενοδοχείο 3\* ή 4\*.

**8/04/2019** : Αναχώρηση μέσω Ρίου –Αντιρρίου για τη Ναύπακτο (μικρή στάση) και Δελφούς. Στάση στην Αράχωβα. Διανυκτέρευση στην Αθήνα.

**9/4/2019:** Επίσκεψη στην Ακρόπολη- Θέατρο Διονύσου. Μετάβαση σε εμπορικό κέντρο.

Επιστροφή στη Μυτιλήνη ακτοπλοϊκώς ή αεροπορικώς(βραδινή πτήση)**.**

ΣΥΝΟΛΟ ΜΑΘΗΤΩΝ: περίπου 30- 35 και 3 συνοδοί καθηγητές.

**Παρακαλούμε για δύο προσφορές σας .**

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

* 1. Ξενοδοχείο τουλάχιστον **τριών αστέρων** ή **τεσσάρων αστέρων με πρωινό στο κέντρο των πόλεων**
	2. Τα ξενοδοχεία τα οποία θα προταθούν, ένα ή περισσότερα, να αναφέρονται ονομαστικά.
	3. Η διαμονή των μαθητών στο ξενοδοχείο θα είναι κυρίως σε δικλινα, τρίκλινα δωμάτια και των καθηγητών σε μονόκλινα δωμάτια.
	4. Όλα τα δωμάτια να είναι συγκεντρωμένα σε ένα κτίριο.
	5. Αντιμετώπιση της περίπτωσης που λόγω ανωτέρας βίας (κακοκαιρία) καταστεί αδύνατη η πραγματοποίηση της εκδρομής στις παραπάνω ημερομηνίες.
	6. Μεταφορά με τουριστικό λεωφορείο **καινούργιο (τελευταίας πενταετίας)** το οποίο θα πληροί τις νόμιμες προϋποθέσεις κυκλοφορίας.
	7. Το λεωφορείο θα είναι στη διάθεση των μαθητών **κάθε ημέρα, καθ΄ όλη τη διάρκεια της εκδρομής,** στις περιηγήσεις-ξεναγήσεις εντός και εκτός πόλεων **και στις βραδινές εξόδους(εάν χρειαστεί).**
	8. Ύπαρξη ομαδικής ασφαλιστικής κάλυψης για όλους τους μαθητές και τους συνοδούς καθηγητές.
	9. Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, τρίκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας.
	10. Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.
	11. Η προσφορά που θα επιλεγεί θα πρέπει να αποσταλεί και σε ηλεκτρονική μορφή προκειμένου να είναι δυνατή η ανάρτησή της στο Διαδίκτυο.

 Προκειμένου και σύμφωνα με την κείμενη νομοθεσία να επιλεγεί το ταξιδιωτικό γραφείο που θα οργανώσει την εκπαιδευτική εκδρομή, παρακαλούμε να μας αποστείλετε - σε περίπτωση που ενδιαφέρεστε – κλειστή προσφορά.

Θα πρέπει να αναφέρεται **η τελική συνολική τιμή της εκδρομής με ΦΠΑ.**

 Εκπρόθεσμες προσφορές δεν θα ληφθούν υπόψη.

 Με την προσφορά θα πρέπει να υπάρχει και υπεύθυνη δήλωση ότι το πρακτορείο διαθέτει ειδικό σήμα λειτουργίας, το οποίο βρίσκεται σε ισχύ.

 Οι προσφορές θα ανοιχτούν, όπως προβλέπει ο νόμος την ίδια μέρα ενώπιον επιτροπής καθηγητών, αντιπροσώπων των μαθητών και του Συλλόγου Γονέων και Κηδεμόνων.

 Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και θα είναι ταυτόχρονα ΠΡΟΣΙΤΗ στις τιμές. Η παλαιότητα των λεωφορείων θα ληφθεί υπόψη στην αξιολόγηση των προσφορών και για το λόγο αυτό να μας αναφέρετε το χρόνο πρώτης κυκλοφορίας του λεωφορείου που θα χρησιμοποιηθεί στην εκδρομή.

 Οι προσφορές θα πρέπει να κατατεθούν σε κλειστούς φακέλους μέχρι την Τετάρτη 20/2/2019 και ώρα 12:00 στο γραφείο του Δ/ντή του 5ου ΓΥΜΝΑΣΙΟΥ ΜΥΤΙΛΗΝΗΣ .

Τηλ. Επικοινωνίας 5ου ΓΥΜΝΑΣΙΟΥ ΜΥΤΙΛΗΝΗΣ : 2251041455

Email: mail@5gym-mytil.les.sch.gr

 Ο Διευθυντής

 Σουγλάνης Μιλτιάδης

|  |
| --- |
|  |

|  |  |  |
| --- | --- | --- |
|  |  |  |